ഫെഡറര്ക്ക് വീണ്ടും ശസ്ത്രക്രിയ ബേണ്: സ്വിസ് ടെന്നിസ് ഇതിഹാസം റോജര് ഫെഡറര്ക്ക് വീണ്ടും കാല്മുട്ടില് ശസ്ത്രക്രിയ. ഇതിനാല് വരാനിരിക്കുന്ന സീസണിലെ അവസാന ഗ്രാന്സ്ലാമായ യു.എസ്. ഓപ്പണില് നിന്ന് പിന്മാറി. അദ്ദേഹത്തിന് മാസങ്ങളോളം വിശ്രമം വേണ്ടിവരുമെന്നാണ് റിപ്പോര്ട്ടുകള്. പരിക്ക് വഷളായതിനെത്തുടര്ന്നാണ് 40 കാരനായ ഫെഡറര് വീണ്ടും ശസ്ത്രക്രിയയ്ക്ക് ഒരുങ്ങുന്നത്. താന് ശസ്ത്രക്രിയയ്ക്ക് വിധേയനാകുകയാണെന്നും മാസങ്ങളോളം വീല് ചെയറില് കഴിയേണ്ടി വന്നേക്കാമെന്നും ഫെഡറര് ആരാധകര്ക്കായുള്ള സന്ദേശത്തില് വ്യക്തമാക്കി. കോര്ട്ടിലേക്ക് തിരിച്ചെത്തനാകുമോയെന്ന് ആശങ്കയുണ്ട്. എന്നാലും തിരിച്ചെത്താനാകുമെന്നാണ് പ്രതീക്ഷയെന്നും ഫെഡറര് പറഞ്ഞു.അഞ്ചുതവണ യു.എസ്.ഓപ്പണ് ചാമ്ബ്യനായ ഫെഡറര് ഈ വര്ഷം ആകെ 13 മത്സരങ്ങളേ കളിച്ചിട്ടുള്ളൂ. ഫ്രഞ്ച് ഓപ്പണിന്റെ ക്വാര്ട്ടറിലെത്തിയെങ്കിലും പോളണ്ടിന്റെ ഹ്യൂബെര്ട്ട് ഹര്കാക്സിനോട് പരാജയപ്പെട്ടു.